TTAซื้อใจจ่ายปันผลหุ้นเงินสด
TTA ปลอบใจผู้ถือหุ้น แจกปันผลเป็นหุ้นเงินสด รวม 0.04 บาทต่อหุ้น หลังธุรกิจยังขาดทุน
7 ธ.ค. 2555

TTA ปลอบใจผู้ถือหุ้น แจกปันผลเป็นหุ้นเงินสด รวม 0.04 บาทต่อหุ้น หลังธุรกิจยังขาดทุน
บริษัท โทรีเซนไทย เอเยนต์ซีส์ (TTA) เปิดเผยว่า ที่ประชุมคณะกรรมการ มีมติอนุมัติให้บริษัทจ่ายเงินปันผลให้กับผู้ถือหุ้นทั้งจ่ายปันผลเป็นหุ้นในอัตรา 25 หุ้นเดิมต่อ 1 หุ้นปันผล เท่ากับ 0.04 บาท และจ่ายปันผลเป็นเงินสด 0.00445 บาท รวมเงินปันผลทั้งสิ้น 0.04445 บาทต่อหุ้น ให้กับผู้ถือหุ้นที่มีชื่อในทะเบียนวันที่ 26 ธ.ค. 2555 
การจ่ายปันผลเป็นหุ้น ทำให้บริษัทจะต้องเพิ่มทุนเพื่อรองรับการจ่ายปันผลเป็นหุ้นจาก 708 ล้านหุ้น เป็น 736.32 ล้านหุ้น หรือออกหุ้นเพิ่มอีก 28.32 ล้านหุ้น 
นางฐิติมา รุ่งขวัญศิริโรจน์ ผู้ช่วยกรรมการผู้จัดการใหญ่ สายงานบัญชีและการเงิน TTA เปิดเผยว่า ปี 2556 (ต.ค. 2555ก.ย. 2556) ผลประกอบการของบริษัทจะพลิกมีกำไรสุทธิได้ และคาดว่ารายได้จะเติบโตจากปีก่อน 1520% หลังเห็นสัญญาณการฟื้นตัวจาก 2 ธุรกิจหลักของบริษัทคือ ธุรกิจการให้บริการนอกชายฝั่งของบริษัท เมอร์เมด มาริไทม์ ที่จะมีการรับรู้รายได้มากขึ้นพร้อมกับได้งานวิศวกรรมนอกชายฝั่งของซาอุดีอาระเบียที่มีเข้ามาเรื่อยๆ จนตอนนี้กำลังการผลิตของงานเฉลี่ยสูงถึง 6570% 
ขณะที่ธุรกิจขนส่งสินค้าเรือเทกองก็เริ่มเห็นสัญญาณดีจากที่ปริมาณกองเรือเริ่มเข้าสู่อุตสาหกรรมน้อยลง จนปริมาณเรือเริ่มเข้าสู่จุดสมดุลกับความต้องการขนส่งสินค้ามากขึ้น โดยเฉพาะด้านเอเชีย 
“ปีหน้าคาดว่าธุรกิจเดินเรือจะทรงตัวและแกว่งในกรอบแคบตามดัชนีค่าระวางเรือ (BDI) ที่ระดับ 1,000-1,100 เหรียญสหรัฐต่อวันต่อลำ แต่ดัชนีจะปรับขึ้นลงชั่วคราวตามราคาเหล็กที่จีนมีความต้องการเพิ่มขึ้น” นางฐิติมา กล่าว
ด้านการจ่ายเงินปันผลให้กับผู้ถือหุ้น แม้ปี 2555 บริษัทจะมีผลประกอบการขาดทุน 4,577 ล้านบาท ซึ่งเป็นผลจากการตั้งสำรองธุรกิจถ่านหิน และการที่บริษัทมีแนวโน้มธุรกิจดีขึ้นน่าจะเป็นเรื่องดีสำหรับผู้ถือหุ้นบริษัท และที่สำคัญเพื่อเก็บเงินสดไว้ลงทุน
ปีหน้า มีแผนจะซื้อเรืออีก 56 ลำ ซึ่งถ้าเพิ่มทุนสำเร็จทำให้กองเรือมี 24 ลำ แต่ถ้าไม่สำเร็จก็จะมีกองเรือ 21 ลำ จากปัจจุบันอยู่ที่ 19 ลำ โดยไม่รวมกับเรือที่สั่งต่อในธุรกิจวิศวกรรมทางทะเลอีก 2 ลำ ซึ่งตอนนี้ราคาสินทรัพย์ถูกมากและหลายบริษัทเดินเรือก็อยู่ระหว่างการซื้อเรือเช่นกัน เพื่อรองรับการฟื้นตัวอุตสาหกรรมเดินเรือที่จะเริ่มดีขึ้นตั้งแต่ปี 2557 เป็นต้นไป
สำหรับธุรกิจถ่านหินของบริษัทจะยังคงไม่ดีต่อไปอีก 12 ไตรมาส เพราะยังประสบปัญหาถูกสั่งปิดโรงงานที่ จ.สมุทรสาคร เนื่องจากมีปัญหาผลกระทบต่อสิ่งแวดล้อม